**Ministru kabineta rīkojuma projekta**

**„Par valstij dividendēs izmaksājamo valsts akciju sabiedrības „Ceļu satiksmes drošības direkcija” peļņas daļu”” sākotnējās ietekmes novērtējuma ziņojums (anotācija)**

|  |
| --- |
|  **I. Tiesību akta projekta izstrādes nepieciešamība** |
|  1. | Pamatojums | Likuma „Par valsts un pašvaldību kapitāla daļām un kapitālsabiedrībām” 3.panta trešā daļa un Ministru kabineta 2009.gada 15.decembra noteikumu Nr.1471 „Kārtība, kādā tiek noteikta un ieskaitīta valsts budžetā izmaksājamā peļņas daļa par valsts kapitāla izmantošanu” 5.punkts.Ministru kabineta 2009.gada 15.decembra sēdes protokols Nr.88 104.§ 2.punkts. |
|  2. | Pašreizējā situācija un problēmas | Valsts akciju sabiedrība „Ceļu satiksmes drošības direkcija” (turpmāk – kapitālsabiedrība) komercdarbību 2012.gadā ir noslēgusi ar peļņu Ls 1 410 701 apmērā.Saskaņā ar likuma „Par valsts un pašvaldību kapitāla daļām un kapitālsabiedrībām” 3.panta trešo daļu un Ministru kabineta 2009.gada 15.decembra noteikumu Nr.1471 „Kārtība, kādā tiek noteikta valsts budžetā izmaksājamā peļņas daļa par valsts kapitāla izmantošanu” (turpmāk noteikumi Nr.1471) 4.1 punktu minimālo dividendēs izmaksājamo peļņas daļu par 2012. pārskata gadu kapitālsabiedrībām, kurās visas kapitāla daļas tieši vai pastarpināti pieder valstij nosaka, – 90 procentu apmērā no attiecīgās kapitālsabiedrības tīrās peļņas, ja valsts budžeta likumā kārtējam gadam nav noteikts citādi. Tādejādi kapitālsabiedrībai pēc lēmuma pieņemšanas par dividenžu sadali Valsts kasē par 2012.gadu būtu jāieskaita dividendes Ls 1 269 630 apmērā.Savukārt, noteikumu Nr.1471 5.punkts noteic, ka Ministru kabinets pēc kapitāla daļu turētāja pamatota priekšlikuma valsts kontrolētajai kapitālsabiedrībai var noteikt atšķirīgu dividendēs izmaksājamo minimālo peļņas daļu par attiecīgo pārskata gadu, ja ir nepieciešams novērst draudus komercdarbības ilgtspējīgai attīstībai un konkurētspējas saglabāšanai. |
|  3. | Saistītie politikas ietekmes novērtējumi un pētījumi | Projekts šo jomu neskar. |
|  4. | Tiesiskā regulējuma mērķis un būtība | Ministru kabineta rīkojuma projekts “Par valstij dividendēs izmaksājamo valsts akciju sabiedrības „Ceļu satiksmes drošības direkcija” peļņas daļu””paredz Sabiedrībai par 2012.gadu valsts budžetā dividendēs izmaksājamo peļņas daļu noteikt 0% apmērā no kapitālsabiedrības tīrās peļņas.Rīkojuma projektam, atbilstoši noteikumu Nr.1471 5.1. apakšpunktam, sniedzam sekojošu ekonomisko pamatojumu:- ievērojot Biķernieku kompleksajai sporta bāzei noteikto nacionālās sporta bāzes statusu, Sabiedrībai ir pienākums saglabāt, nodrošināt un attīstīt bāzes darbību dažāda veida sporta, izglītojošo un satiksmes drošības veicinošo pasākumu īstenošanai;- Biķernieku kompleksajā sporta bāzē nepieciešami ieguldījumi, lai arī turpmāk varētu nodrošināt minēto pienākumu izpildi;- Latvija ir ieguvusi iespēju 2014.gadā rīkot Rīgā FIM Grand Prix posmu spīdvejā, kam nepieciešams veikt Biķernieku kompleksajā sporta bāzē esošā spīdveja stadiona sagatavošanas darbus. **BKSB darbības nodrošināšana atbilstoši apstiprinātajiem statūtiem ir viens no CSDD komercdarbības veidiem un tās pienākums ir nodrošināt bāzes ilgtspējīgu attīstību un konkurētspēju. Ja netiktu veiktas investīcijas bāzes darbības nodrošināšanā un attīstīšanā, tā zaudētu savu nozīmi un iespējams jau tuvākajā laikā kļūtu izmantošanai nederīga (segums, drošības aprīkojums, komunikāciju sistēmas u.c.).****Spīdveja stadiona rekonstrukcija ir tikai viens no daudzajiem projektiem, kuru ir paredzēts realizēt Biķernieku sporta kompleksajā bāzē, kas detalizēti ir norādīts Ministru kabineta rīkojumam pievienotajā anotācijā. Spīdveja stadiona rekonstrukcijai atbilstoši plānotajiem darbiem ir paredzēts novirzīt apmēram 300 000 latu, savukārt citu rekonstrukcijas un BKSB attīstības projektu realizācijai jau šobrīd ir ieguldīti apmēram 400 000 latu, bet, lai sekmīgi konkurētu ar citām līdzīgām trasēm Eiropā, ir nepieciešami daudz būtiskāki ieguldījumi, kas atbilstoši nepieciešamākajām vajadzībām secīgi arī tiek īstenoti. Valsts akciju sabiedrības „Ceļu satiksmes drošības direkcija” dividendēs izmaksājamās peļņas daļas samazinājums ir ekonomiski pamatots un atbilst MK noteikumu Nr.1471 5. punktam, jo BKSB attīstīšana ir tieša konkurences nodrošināšana ar citām līdzīgajām sporta bāzēm ne tikai Baltijā, bet Eiropas līmenī, par ko liecina arī fakts, ka 2014.gadā BKSB notiks pasaules spīdveja prestižāko sacensību viens no Grad Prix posmiem.****Saskaņā ar CSDD operatīvo bilanci, kas sastādīta 30.06.2013., naudas līdzekļu uzkrājums ir 4,4milj.LVL.****Šajā summā ietilpst:****1) 2012.gada peļņa un valstij piekrītošās dividendes 1,27milj.LVL;****2) Uzkrājums no 2010. Un 2011.gada valstij neizmaksātajām dividendēm, ko paredzēts investēt BKSB sakārtošanai (1,4milj.LVL-0,4milj.LVL=1,0milj.LVL);****3) Atlikušais uzkrājums mērķtiecīgi veidots vairāku gadu garumā, lai 2013.-2014.gadā realizētu apjomīgu investīciju plānu – veiktu Rīgas Motormuzeja ēkas rekonstrukciju, jauna klientu apkalpošanas centra un CSDD biroja ēkas izbūvi, CSDD Rēzeknes nodaļas ēkas rekonstrukciju un jaunas CSDD Jūrmalas nodaļas ēkas izbūvi. Kopumā 2013.gada otrajā pusgadā paredzēts investēt 1,33 milj.LVL, bet 2014.gadā – 6,8 milj.LVL.****Šo vērienīgo investīciju veikšanai paredzēts piesaistīt kredītlīdzekļus 5milj.LVL apmērā.****BKSB kā sporta būve un nacionālā sporta bāze ir CSDD un valsts īpašums. Atsevišķiem zemes gabaliem īpašnieks ir privātpersonas. Zemes īpašnieku un BKSB īpašnieka savstarpējās attiecības regulē zemes nomas līgums un normatīvie akti par zemes un ēku īpašnieku savstarpējām attiecībām. Bez tam, šobrīd notiek sarunas par iespējām iegūt īpašuma tiesības uz BKSB darbībai nepieciešamajiem zemes gabaliem.** **Investīcijas ir paredzēts veikt CSDD īpašumā esošajā nekustamajā īpašumā.** |
|  5. | Projekta izstrādē iesaistītās institūcijas | Satiksmes ministrija un valsts akciju sabiedrība „Ceļu satiksmes drošības direkcija” |
|  6. | Iemesli, kādēļ netika nodrošināta sabiedrības līdzdalība | Projekts šo jomu neskar |
|  7. |  Cita informācija |  Ņemot vērā ilgstošu finansējuma un saimnieciskas attieksmes trūkumu Biķernieku kompleksās sporta bāzes uzturēšanā, Sabiedrībai ar Ministru kabineta lēmumu jau iepriekš tika noteikts atšķirīgs valsts budžetā iemaksājamo dividenžu apjoms no 2010. un 2011.gadā gūtās peļņas, paredzot līdzekļus investīcijām sporta bāzes darbības nodrošināšanai un attīstīšanai.  Pateicoties valdības lēmumiem par valstij dividendēs izmaksājamo VAS „Ceļu satiksmes drošības direkcija” 2010.gada un 2011.gada peļņas daļu, ir realizēti projekti Ls 410 000 apmērā. Par šo summu ir veikti neatliekami remonta darbi, kas nebija saistīti ar iepriekšēju izpēti, projekta dokumentācijas izstrādi un to akceptēšanu starptautiskajā autosporta federācijā – remonts trases žogam, tribīnēm, un asfaltbetona segumiem, atjaunots trases horizontālais marķējums, izcirsti redzamību ierobežojošie krūmi. Tāpat izstrādāts un realizēts trases tiesnešu mājas renovācijas projekts, tika uzbūvēta un nodota ekspluatācijā atjaunotā starta finiša ēka, kas paredzēta sacensību vadības, tiesnešu un sekretariāta darbam, kā arī laika kontroles, starta procedūras u.c. ar sacensību norisi paredzētu darbību veikšanai. Ēka aprīkota ar modernu luksoforu starta sistēmu, sakaru ierīcēm, stacionāru laika kontroles aparatūru, atbilstošu biroja tehniku, informatīvo sistēmu un nepieciešamām komunikācijām. Iegādāts aprīkojums drošai sacensību un treniņu norisei - distances tiesnešu signālkarogi, ugunsdzēšamie aparāti, rācijas, piesārņojumu absorbējošie materiāli u.c., kā arī traktortehnika trases kopšanai ziemā un vasarā. Sacensību dalībnieku parkā izveidota pagaidu labierīcību ēka ar tualetēm un dušām. Veikts galvenās tribīnes remonts un solu nomaiņa, uzlabojot tribīnes vizuālo izskatu un apturot tērauda un dzelzsbetona nesošo konstrukciju tālāku bojāšanos. Veikto pasākumu rezultātā trase jau atbilst minimālajām prasībām, lai tajā varētu norisināties noteiktu vidējas klases sacīkšu automobiļu Latvijas un Baltijas mēroga sacensības.Šobrīd ir izstrādāts būvprojekts trases rekonstrukcijai un renovācijai. Atbilstoši sagatavotajiem būvprojektiem ir paredzēts: 1) veikt trases pielāgošanu Starptautiskās automobiļu federācijas (FIA) drošības prasībām, saskaņā ar ko paredzēts nomainīt sabrukušo asfaltbetona segumu vairāk nekā 1 km garā posmā, atjaunot oļu materiāla drošības izskrejas zonas trases līkumos, kā arī norakt bīstamos, noslīdējušos zemes aizsargvaļņus, tos aizvietojot ar drošas konstrukcijas sertificētiem dzelzsbetona un riepu krāvuma norobežojumiem. Savukārt, skatītāju zonas un pitlīniju ir paredzēts norobežot ar dubultu žogu aizsardzībai pret lidojošām automobiļu atlūzām;2) atjaunot kartinga trasi, lai to varētu izmantot bērnu un jauniešu tehnisko sporta veidu treniņiem, kā arī starptautiska mēroga kartinga sacensībām. Jāpiezīmē, ka Biķernieku kartinga trase šobrīd ir vienīgā Latvijā, kuras parametri atbilst FIA Kartingu komisijas prasībām un kur iespējams veikt starptautiska līmeņa sacensības;3) veikt transporta tuneļa zem trases rekonstrukciju, atjaunojot tā nesošās konstrukcijas un nodrošinot lietus ūdens savākšanu un atsūknēšanu no tuneļa;4) izbūvēt jaunu lietus ūdens kanalizācijas kolektoru trases centrālajā zonā ar pārsūknēšanas staciju un attīrīšanas iekārtām Šī projekta realizācijas izmaksas atbilstoši būvprojekta ekonomiskās sadaļas sastāvā esošajai kontroltāmei noteiktas Ls 1668039 apmērā. Papildus šim būvprojektam 2013./2014.gadā paredzēts veikt arī motobola un spīdveja stadiona remontu un iekārtošanu, pielāgojot to spīdveja sacensību vajadzībām, lai spētu nodrošināt starptautisku sacensību norisi. Šobrīd jau ir saņemts pasaules spīdveja prestižāko sacensību Grand Prix īpašnieku priekšlikums organizēt vienu no 2014.gada Grand Prix posmiem Rīgā, Biķernieku sporta kompleksā. Spīdvejs mūsdienās ir kļuvis par vienu no interesantākajiem, dinamiskākajiem un publikai skatāmākajiem motosporta veidiem, kas pulcē tūkstošiem skatītāju, un pasaules Grand Prix sacensības tiek translētas turpat 160 valstīs, tai skaitā tādos prestižos TV kanālos kā „Eirosport”, „Sky Sports”, (Lielbritānija), „STV” (Zviedrija), „Canal+” (Polija) u.c., uz pasākumu tiek akreditēts liels skaits ārvalstu un vietējo preses pārstāvju. Līdz šim šādi Grand Prix posmi Latvijā jau ir realizēti Daugavpilī, pie kam ļoti veiksmīgi un pieredze rāda, ka apmeklētāju skaits uz šādu pasākumu sasniedz 10 000, no kuriem 40% ir ārvalstnieki. Ņemot vērā Rīgas attīstīto infrastruktūru un ģeogrāfisko izvietojumu, šāda līmeņa sacensību rīkošana valsts galvaspilsētā būtu ļoti efektīva un prestiža. Uzsākot minēto Grand Prix posmu organizēšanu Rīgā, turpmāk būtu iespēja tos secīgi mainīt ar Daugavpili, kas ekonomiskā ziņā dotu pozitīvāku efektu valsts ekonomikai un lielāku iespēju uzņemties šādu pasākumu regulāru organizēšanu. Bez tam, atjaunotajā stadionā katru gadu plānota vismaz 10 dažādu citu starptautisku sacensību norise.  Stadiona konstrukcijas ir labā tehniskā stāvoklī, taču nepieciešams veikt remontu skatītāju tribīnēs, treka seguma virskārtas remontu, izbūvēt dalībnieku tehnisko parku, kā arī uzstādīt dažādas sacensību dalībnieku un skatītāju norobežojošās drošības konstrukcijas, informatīvos tablo, laika mērīšanas iekārtas un citu tehnisko aprīkojumu. Šī projekta realizācijas izmaksas noteiktas aptuveni Ls 300 000. Līdz ar to, ar salīdzinoši nelieliem līdzekļiem būs iespējams ievērojami veicināt Rīgas atpazīstamību pasaulē, būtiski palielināt tūristu skaitu un dažādu pakalpojumu sniegšanu, gūstot pozitīvu ietekmi uz valsts ekonomiku. Bez tam, spīdveja stadionā spīdveja klubs „Rīga” paredz arī aktīvas bērnu un jauniešu treniņu nodarbības, veicinot interesi par tehniskajiem sporta veidiem un inženierzinātnēm. Jāatzīmē, ka Biķernieku kompleksā sporta bāze bez jau minētajām aktivitātēm attiecībā uz tehniskajiem sporta veidiem, veicina iedzīvotāju aktīvo atpūtu, ko nodrošina teritorijas publiskā bezmaksas pieejamība dažādām iedzīvotāju sezonālajām sporta aktivitātēm visā gada periodā (riteņbraukšana, slēpošana, skrituļošana, skriešana u.tml).  |
| Atbilst |  |  |
| **III. Tiesību akta projekta ietekme uz valsts budžetu un pašvaldību budžetiem** |
|  **Rādītāji** | **2013.gads** |  Turpmākie trīs gadi (tūkst. latu) |
| **2014** | **2015** | **2016** |
|  Saskaņā ar valsts budžetu kārtējam gadam |  Izmaiņas kārtējā gadā, salīdzinot ar budžetu kārtējam gadam |  Izmaiņas, salīdzinot ar kārtējo (n) gadu |  Izmaiņas, salīdzinot ar kārtējo (n) gadu |  Izmaiņas, salīdzinot ar kārtējo (n) gadu |
|  1 |  2 |  3 |  4 |  5 |  6 |
|  1. Budžeta ieņēmumi: |  99 837.4 |  -1 269.6 | Nav attiecināms | Nav attiecināms | Nav attiecināms |
|  1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 99 837.4 | -1 269.6 | Nav attiecināms | Nav attiecināms | Nav attiecināms |
|  1.2. valsts speciālais budžets | 0 | 0 | Nav attiecināms | Nav attiecināms | Nav attiecināms |
|  1.3. pašvaldību budžets | 0 | 0 | Nav attiecināms | Nav attiecināms | Nav attiecināms |
|  2. Budžeta izdevumi: | 0 | 0 | Nav attiecināms | Nav attiecināms | Nav attiecināms |
|  2.1. valsts pamatbudžets | 0 | 0 | Nav attiecināms | Nav attiecināms | Nav attiecināms |
|  2.2. valsts speciālais budžets |  0 | 0 | Nav attiecināms   |  Nav attiecināms | Nav attiecināms |
|  2.3. pašvaldību budžets | 0 | 0 | Nav attiecināms | Nav attiecināms | Nav attiecināms |
|  3. Finansiālā ietekme: |   99 837.4 | -1 269.6 | Nav attiecināms | Nav attiecināms   | Nav attiecināms   |
|  3.1. valsts pamatbudžets | 99 837.4 | -1 269.6 | Nav attiecināms   | Nav attiecināms | Nav attiecināms |
|  3.2. speciālais budžets | 0 | 0 | Nav attiecināms | Nav attiecināms | Nav attiecināms |
|  3.3. pašvaldību budžets | 0 | 0 | Nav attiecināms   | Nav attiecināms | Nav attiecināms |
|  4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) |  X |   0 | Nav attiecināms | Nav attiecināms   | Nav attiecināms   |
|   0 | Nav attiecināms | Nav attiecināms | Nav attiecināms |
|   0 | Nav attiecināms | Nav attiecināms | Nav attiecināms |
|  5. Precizēta finansiālā ietekme: |  X |   0 | Nav attiecināms | Nav attiecināms | Nav attiecināms   |
|  5.1. valsts pamatbudžets |   0 | Nav attiecināms | Nav attiecināms   | Nav attiecināms   |
|  5.2. speciālais budžets |   0 | Nav attiecināms | Nav attiecināms | Nav attiecināms |
|  5.3. pašvaldību budžets |   0 | Nav attiecināms | Nav attiecināms | Nav attiecināms |
|  6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar |
|  6.1. detalizēts ieņēmumu aprēķins |
|  6.2. detalizēts izdevumu aprēķins |
|  7. Cita informācija | Nav attiecināms. |
|  **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Satiksmes ministrija, valsts akciju sabiedrība „Ceļu satiksmes drošības direkcija”  |
|  2. |  Projekta izpildes ietekme uz pārvaldes funkcijām | Projekts šo jomu neskar. |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide | Projekta izpildei nav nepieciešams radīt jaunas pārvaldes institūcijas. |
|  4. |  Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar |
|  5. |  Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar |
|  6. |  Cita informācija | Nav |

*Anotācijas II, IV, V un VI sadaļa – projekts šīs jomas neskar*

Satiksmes ministrs A.Matīss

Vīza:

Valsts sekretārs K.Ozoliņš

26.08.2013. 15:45

1936

I.Strautmane, 67028231,

Inguna.strautmane@sam.gov.lv